《中秋夜喜晴》
元代·方回

秋来剩赋倚楼吟，天慰衰翁此夜心。
霁色一轮升白玉，欢声万镒价黄金。
酒才半醉吾忘我，诗最难题古到今。
日□西流聊困卧，不知更浅与更深。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。